cyanic-selkie/wikianc huggingface dataset:
Premiership Rugby
Seriespill
Sesongen varer som regel fra september til mai; unntak er hvis Verdensmesterskapet i rugby går samtidig, kan sesongen utsettes slik som det skjedde i 2015 da sesongen startet i oktober. Lagene spiller to kamper mot hverandre; hjemme og borte. Reglene for poeng er som følger:
Sluttspill
Etter endt seriespill, spiller de fire beste lagene i et sluttspill. Det spilles ikke hjemme- og bortekamper, men to beste lagene spiller på hjemmebane. Laget på førsteplass spiller hjemme mot laget på fjerdeplass og andreplass hjemme mot tredjeplass. Vinnerne av kampene spiller mot hverandre i finalen som arrangeres på Twickenham Stadium
Nedrykk
Laget som kommer på sisteplass i serien rykker ned til andre nivå. De fire beste lagene på nivå to spiller kvalifisering mot hverandre og laget som vinner denne rykker opp dersom de tilfredsstiller minimumskravene til rugbyforbundet. Disse kravene gjelder blant annet størrelse på stadion. Hvis laget ikke klarer kravene, blir det ikke noen opp/nedrykk og lagene blir i sine divisjoner.
Kvalifisering til Europacup
Per 2015 er de seks beste lagene kvalifisert til European Rugby Champions Cup mens laget på sjuendeplass spiller kvalifisering mot et lag fra en annen europeisk liga om en ekstra plass. De andre lagene i serien er kvalifisert til European Rugby Challenge Cup. Formatet for Europacup ble endret før 2014-15 sesongen og Champions Cup var tidligere kjent som Heineken Cup.
Tidligere vinnere
e.e.o = etter ekstra omganger
Sponsornavn
Premiership har hatt forskjellige sponsorer siden oppstarten i 1987 som har gitt forskjellige navn på ligaen.
Iriomotekatt
Iriomotekatt er en lokal variant av underarten amurleopardkatt (Prionailurus bengalensis euptilurus), som er én aunderart av leopardkatt (P. bengalensis). Iriomotekatten er stedegen for den lille øya Iriomote i Ryukyuøyene, i Okinawa i Japan, der den ble oppdaget i 1965. I dag regner man med at den opprinnelig ble introdusert dit av mennesker.
Taksonomi
Det har lenge vært usikkert om dette kattedyret var en underart av leopardkatt, slik det en tid framgikk av IUCNs rødliste, eller om den var en egen art (Prionailurus iriomotensis), slik noen har betraktet den. Da den japanske forskeren, Yoshinori Imaizumi beskrev katten i 1967 trodde man at det var en ny art. Status som egen art ble imidlertid etter hvert revurdert, slik at de fleste antok at den enten var en lokal variant eller en egen underart av leopardkatten. Men nå viser altså nyere forskning at den kun er en lokal variant av amurleopardkatten (P. b. euptilurus), som videre inngår som én av to underarter av leopardkatten (P. bengalensis).
Beskrivelse
Iriomotekatten skiller seg klinisk fra leopardkatter på fastlandet, blant annet gjennom å være fysisk mindre og gjennom forskjeller i skallen. Den har dessuten kun 28 tenner, mot normalt 30. Kroppslengden er cirka 50–60 cm og halen utgjør i tillegg cirka 20 cm. Lemmene er relativt korte og ender i labber som ikke har fullt inntrekkbare klør. Vekten er typisk 3,5–5 kg (typisk 4,2 kg ± 0,5 kg. Pelsen, som består av relativt lange hår, er gråbrun i fargen og har tydelig flekkmønster.
Habitatet på Iriomote består for det meste av lavt fjellandskap (300–460 moh.) med subtropisk eviggrønn skog, med innslag av mangrovebelter langs vannveiene. Studier har vist at iriomotekatten foretrekker lavereliggende områder med en mosaikk av våtmarksområder, småelver og mindre bakketopper.
Bestanden av iriomotekatter er truet av utryddelse på Iriomote, men underarten er tallrik på fastlandet og mange andre øyer, så den inngår ikke lenger på IUCNs rødliste.
Pete Howard
Peter Anthony Howard (født i Bath) er en britisk trommer kjent for deltakelse i punkbandet The Clash fra 1983 til sin separasjon i 1986. Han senere medlem av alternativ rock gruppen Queen Adreena i 2002 og tidligere medlem og Eat i 1986 til 1995.
NM i ishockey 2009
NM i ishockey 2009 var det 70. norgesmesterskapet i ishockey.
vant sitt 26. norgesmesterskap etter å ha vunnet finalen 4–2 i kamper mot.
Sluttspill
Kvartfinaler
Patrick DesRochers, Tommy Lund, Gavin Morgan, Patrick Lund-Nilsen, Andreas Frisk, Blake Evans, Jan Andre Aasland, Knut Henrik Spets, Jonas Oppøyen, Steffen Thoresen, Raimond Hesler, Johnny Bruun, Patrich Kolsrud, Kjell Richard Nygård, Aleksander Nervik, Lars Erik Lund, Lars Erik Spets, Alexander Bonsaksen, Mathias Trygg, Anders Fredriksen, Regan Kelly, Brede Csiszar, Jonas Gabrielsen og Kenneth Larsen.
Portland Timbers
Portland Timbers er et fotballag fra byen Portland,Oregon. De spiller i den vestlige avdelingen av USAs øverste divisjon, Major League Soccer. Klubben ble grunnlagt i 2009 i forbindelse med utvidelsen av Major League Soccer, og deres første kamp i MLS var den 19. mars 2011 mot Colorado Rapids.
Statistikk
Flest kamper
Flest mål
Hjelm Waage Thurn-Basberg
Hjelm Waage Thurn-Basberg (født 3. november 1917 i Kristiania, død 29. november 2006) var en norsk motstandsmann under andre verdenskrig. Han arbeidet som etterretningsmann for britiske Secret Intelligence Service (MI6).
Da Norge ble okkupert i 1940 deltok Thurn-Basberg i kampene mot tyskerne. Etter dette ble han med i Milorg. Han rømte til Sverige i 1943, men returnerte for å drive etterretningsvirksomhet. . Dekknavnet var «Per». . Han deltok da i etterretningsgruppen Aquila.
Thurn-Basberg var først basert i Kristiansand der han arbeidet med Oluf Reed-Olsen. I 1943 ble radiostasjonen flyttet til Lommedalen og gitt kodenavn Meton.
Etter igjen å ha rømt, i januar 1944 til England via Sverige, fikk han trening som fallskjermsoldat og returnerte til Bærum. Han ledet radiostasjonen Gullfaks som ble drevet fra forskjellige steder i Bærumsmarka og Nordmarka frem til frigjøringen.
For innsatsen under krigen ble han tildelt St. Olavsmedaljen med ekegren.
Etter krigen med-grunnla Thurn-Basberg den norske stay-behind organisasjonen, og han forble aktiv i denne i 28 år. I det sivile arbeidet han som forretningsmann, med import av franske viner (virksomhet videreført fra hans far) og med handel med forskjellig utstyr for bensinstasjoner. Han bodde på Ullern i Oslo, og døde i november 2006, 89 år gammel.
Kolar (distrikt)
Kolar (kannada: ಕೋಲಾರ ಜಿಲ್ಲೆ ) er et distrikt i den indiske delstaten Karnataka. Distriktets hovedstad er Kolar.
Estadio Nacional (Costa Rica)
Estadio Nacional er et flerbruksstadion i parken La Sabana i Costa Ricas hovedstad San José. Det sto ferdig 10. januar 2011, og erstatta det gamle Estadio Nacional fra 1924, som ble revet 12. mai 2008. Det brukes blant annet som hjemmebane for Costa Ricas herrelandslag i fotball.
Kolar (distrikt)
Demografi
Ved folketellingen i 2011 var det 1,540,231 innbyggere i distriktet, mot 1,387,062 i 2001. Den urbane befolkningen utgjør 31,38 % av befolkningen.
Barn i alderen 0 til 6 år utgjorde 10,51 % i 2011 mot 13,41 % i 2001. Antallet jenter i den alderen per tusen gutter er 955 i 2011 mot 965 i 2001.
Estadio Nacional (Costa Rica)
Stadionet har en kapasitet på 35 062 tilskuere, og har med det tredje største tilskuerkapasitet i Mellom-Amerika. Alle plassene er sitteplasser.
Bygginga av stadionet blei finansiert av Kina, etter en avtale mellom presidentene Óscar Arias og Hu Jintao. Det blei beregna å koste rundt 83 millioner amerikanske dollar. Bygginga starta 12. mars 2009.
Nattklubb
Nattklubb eller diskotek er et utested som holder åpent på kvelds- og nattetid, og som vanligvis har unge mennesker som målgruppe. Nattklubber har gjerne bar med alkoholservering, dansegulv og stoler en kan slappe av i. Det er vanlig med høy musikk, dempet belysning og lyseffekter. En må som regel stå i kø og passere en dørvakt for å komme inn på klubben, og det kreves ofte inngangspenger.
Utestedene retter seg ofte mot et spesielt publikum, for eksempel gother, homofile eller de som liker en bestemt type musikk, som rock, trance eller rhythm and blues. De kan ha opptredener fra for eksempel musikerer, komikere eller strippere for å trekke flere folk. Blant vanlige ansatte finner en som regel bartendere, en DJ, og folk som rydder.
En girer seg gjerne opp til feststemning før en går til en nattklubb, for eksempel ute på en bar eller hjemme på et vorspiel.
Erik Schjenken
Erik Schjenken (født 9. september 1968 i Oslo) er en tidligere norsk ambulansesjåfør som ble kjent i media i forbindelse med den såkalte ambulansesaken i 2007. Hendelsen fikk mye omtale i mediene, og i 2009 utgav han en bok om denne saken.
Dagbladet ble i 2011 dømt for ærekrenkelser mot Schjenken.
Han har siden 2014 vært ansatt som seniorrådgiver i Næringslivets sikkerhetsorganisasjon. Han var ansatt som ambulansesjåfør ved Oslo universitetssykehus fra 1989 til 2014. Han har også bakgrunn som FN-soldat i Libanon (1993-1994) og ISAF-soldat i Afghanistan (2004-2005).
Fra 1. juli 2014 er Schjenken varamedlem i Pressens Faglige Utvalg. Han har også vært lokalpolitisk aktiv i Oslo Frp (2014-2018), blant annet som leder, nestleder og vara til Oslo bystyre (2015-2018).
Ali Farah-saken
Utgangspunktet for saken var at Ali Farah 6. august 2007 ble slått ned i Sofienbergparken og at ambulansesjåførene, deriblant Schjenken, valgte å ikke ta ham med i ambulansen fordi de trodde han bare var beruset. Saken fikk etterhvert mye medieomtale. 8. april 2008 skrev Schjenken et leserinnlegg i Aftenposten hvor han redegjorde for sitt syn på saken og hvor han ba Ali Farah stoppe jakten på ham og hans kollega. I februar 2009 ga Schjenken ut boken Jeg er ingen rasist om det som skjedde i Sofienbergparken og om tiden etterpå. I denne retter han sterk kritikk mot fylkeslegen i Oslo, flere statsråder, Likestillings- og diskrimineringsombudet og ledelsen på Ullevål universitetssykehus.
Dagbladet dømt for ærekrenkelser
I mai 2011 ble Dagbladet dømt av Oslo tingrett for å ha ærekrenket Schjenken. Avisen ble dømt til å betale 1 million kroner i oppreisning til Schjenken for ærekrenkende uttalelser. Retten kom til at Dagbladet ikke hadde tilstrekkelig dekning for sine kritiske uttalelser om Schjenken. Dagbladet anket dommen til Borgarting lagmannsrett som februar 2012 reduserte erstatningsummen til 200 000, pluss saksomkostninger.
Dagbladet anket videre til Høyesterett. 5. mars 2014 forkastet Høyesterett Dagbladets anke i Schjenken-saken og opprettholdt oppreisningen på 200.000 kroner i tillegg til sakskostnader på én million kroner. I mars 2018 avviste Den europeiske menneskerettsdomstol å behandle klagene fra Dagbladet og Avisa Nordland.
Medieofferfondet
Erik Schjenken ble tildelt 100 000 kroner fra Medieofferfondet. Fondet, som er opprettet av investor Øystein Stray Spetalen, mente ingen andre hadde blitt så urimelig behandlet i mediene i 2008 som Schjenken.
Gjensidige forsikring
Han gikk senere til sak mot Gjensidige Forsikring for å få yrkesskadeerstatning for det han mente var langvarige belastninger i form av posttraumatisk stresslidelse (PTSD) i form av medieoffersyndrom (MOS). Schjenken vant andre rettsrunde i Borgarting lagmannsrett etter først å ha tapt i Oslo tingrett. Lagmannsretten påla Gjensidige et ansvar for ambulansesjåførens psykiske skader, og dessuten dømt til å dekke hans saksomkostninger og rettsgebyr fra tingretten - totalt 345 000 kroner. Dommen ble anket til Høyesterett som i 2013 enstemmig frikjente Gjensidige Forsikring. Høyesterett skrev at «Loven må forstås slik at det må være årsakssammenheng mellom skaden det kreves dekning for - den posttraumatiske stresslidelsen - og arbeidsulykken».
Overeksponert
I 2011 var Schjenken en av fire personer som ble intervjuet i NRKs serie Overeksponert, som handlet om personer som fikk et kritisk søkelys på seg i media. De andre var Anne Alvik, Manuela Ramin-Osmundsen og Gerd-Liv Valla. I intervjuet forteller han hvordan han opplevde medieeksponeringen.
Podencoer
Podencoene finnes opprinnelig i kyststrøkene rundt det nordlige og vestlige Middelhavet, fra Kreta, Malta og Italia med Sicilia, Sardinia og Pelagieøyene i øst til Frankrike med Korsika, Portugal og Spania med Balearene og Kanariøyene i vest. Det er usikkert om det finnes podencoer i Nord-Afrika, men det finnes en på Lampedusa og den kalles både lampedusahund og tunisisk podenco. Flere av podencoene finnes i tre størrelsesvarianter (liten, mellomstor og stor) og to pelsvarianter (glatthåret og strihåret), men ikke alle.
Gruppedynamikk
Gruppen med podencoer utmerker seg gjennom svært lik anatomi, selv om de varierer en del i størrelse. Slektskapet til mynder og pariahhunder er trolig svært nært. Mange steder i verden blir de også regnet som mynder, eller en gren av myndene, for eksempel i Storbritannia og USA. Nå viser ny forskning at dette også er tilfellet, men det gjelder ikke alle mynder. Podencoene har slank, strømlinjeformet kropp, med et forholdsvis dypt og smalt bryst og godt opptrukket buklinje. Hodene er tilnærmet pyramideformet og skallen langstrakt og relativt flat. Alle rasene har (i motsetning til tradisjonelle mynder) triangulære stående ører, som i størrelse varierer fra mellomstore til store. I likhet med myndene bærer også podencoene halen hengende som en sabel når de ikke løper, jakter eller er opphisset.
Parker et al. (2017) slår fast, at verdens cirka 400 hunderaser kan deles inn i 23 klader. Om man regner med basenji, som utgjør en selvstendig klade nær ulven (Canis lupus), så fordeler de myndelignende hundene seg i tre høyst forskjellige klader. De eldste myndene (de såkalte urmyndene), som saluki, afghansk mynde, azawakh, levriero meridionale og sloughi, danner en egen klade sammen med podencoer, som etnahund, faraohund og podenco ibicenco med flere, men hurtige molossere, som anatolsk gjeterhund, mastino abruzzese, ungarsk kuvasz, komondor og pyreneerhund, inngår også i denne kladen. De moderne myndene, som italiensk mynde, borzoi, irsk ulvehund, skotsk hjortehund, whippet og greyhound, danner en helt annen klade, sammen med typiske gjeterhunder, som old english sheepdog, australian cattledog, bearded collie, kelpie, border collie, welsh corgi pembroke og welsh corgi cardigan, australian shepherd, collie og shetland sheepdog. Alle tre kladene står langt fra hverandre. Blant de såkalte myndene, så kan genflyt på tvers av de tre kladene bare påvises mellom basenji og azawakh og mellom faraohund og whippet.
Opphav og avstamming
Kynologer og forskere har en teori om at stamfedrene kom til strøkene rundt Middelhavet med sjøfarende handelsreisende, for mer enn 2 000 år siden. Kanskje var det fønikerne som bragte de med seg på sine ferder vestover. Teorien har imidlertid aldri latt seg stadfeste.
Typen er imidlertid svært gammel, kanskje nærmere 5 000–6 000 år eller mer. Det er i så måte funnet en rekke grottetegninger av lignende hunder, både i Egypt og i Midtøsten. Urhunden tesem står sentralt, uten at noen har kunnet bevise et slektskap til denne. Å ta den til inntekt for podencoer blir derfor feil. Mang kynologene ser imidlertid på urhunden som selve opphavet til både podencoene og myndene.
Trolig har slike hunder en gang i tiden vært forholdsvis likt spredd i strøkene rundt Middelhavet, men i dag er de mest vanlig på øyene og i kyststrøkene nordvest i dette havområdet. Dette kan ha sammenheng med arabernes inntog i Nord-Afrika, siden de for det meste var muslimer som av religiøse årsaker ikke aksepterte alle typer hunder. Det kan ha ført til at typen ble fortrengt.
Egenskaper
Podencoene har myndenes smekre kropp og hurtighet og pariahhundens utholdenhet og evne til å jakte med både syn, lukt og hørsel like aktivt. Gruppen som sådan er utpregede jakthunder som gjennom århundrer vært benyttet til småviltjakt, og da spesielt til jakt på kanin og hare. Disse hundene kan imidlertid også med fordel brukes til jakt på annet vilt, herunder også fugl og storvilt. Mange av rasene vil kunne utgjøre en ypperlig ledhund, siden de normalt er meget stillferdige utenfor sitt naturlige domene. De har ypperlig luktesans og meget gode egenskaper som sporhund.
Podecoene har også en rekke andre flotte egenskaper, blant annet som brukshund og innen en rekke former for hundesport. De er svært spenstige og meget hurtige. Rasene har også naturlige egenskaper som vakthunder, i det de fleste er reserverte og skeptiske til fremmede. De regnes imidlertid som ypperlige familiehunder.
Hunderaser i gruppen
Listen nedenfor er ikke nødvendigvis komplett. Flere kan være lokale varianter med minimale kliniske forskjeller.
Svensk Flygambulans
Svensk Flygambulans AB er et svensk ambulanseflyselskap med hovedkvarter på Säve utenfor Göteborg. Svensk Flygambulans gjennomfører ambulansetransporter i Sverige på oppdrag fra myndighetene i Sør- og Midt-Sverige, og flyoppdrag i Nord-Europa på oppdrag fra bl.a. forsikringsselskaper.
Selskapet opererer tre ambulansefly og gjennomfører ca. 1 100 transporter årlig.
I perioden mai 2004 til mars 2009 var selskapet eid av Stiftelsen Norsk Luftambulanse.
Kristian Aubert
Under den andre verdenskrig deltok han aktivt i mostandsarbeidet mot nazistene. Det resulterte i at han ble oppdaget, arrestert og torturert ihjel av nazister i fengsel i Norge. Under den grusomme torturen røpet Aubert intet og han reddet dermed livet til flere han hadde samarbeidet med. Aubert var den første fangen tyskerne torturerte i hjel på Grini (se Njølstad, 2008).
Aubert deltok bl.a. i 1942 som forkledd sjåfør for bilen til fengselet i Åkebergveien, Oslo, da Arne Qvenild forkledd som gestapo, smuglet ut Didrik («Dixe») Cappelen for å redde Cappelen fra å bli henrettet for sitt motstandsarbeid i Telemark.
Kristian Aubert og ektefellen Martha Kristine født Græsholt (1914-1982) er gravlagt på Vestre gravlund i Oslo. Ved Sørkedalen kirke er Aubert en av fire falne fra Sørkedalen som er navngitt på en minnebauta.
Kristian Auberts vei på Røa, Oslo, er oppkalt etter ham og der er det satt opp en minnestein med plakett over ham.
Også Aubertisen i Antarktis er oppkalt etter ham. Området ligger i Dronning Maud Land, er ca. 27 km langt og ligger mellom Milorgfjella og Sivorgfjella i Heimefrontfjella, syd på Maudheimvidda.
Benjamin Stokke
Benjamin Stokke (født 20. august 1990) er en fotballspiller som spiller for.
You (sang)
Bakgrunn
«You» ble originalt spilt inn for Ronnie Spector, som endte med å ikke bruke låten. Backingsporet ble spilt inn i februar 1971, med hjelp av Spectors ektemann, Phil Spector. I 1975, spilte Harrison, enkelt nok, inn sin egen vokal over backingsporet og ga ut låten på albumet, Extra Texture (Read All About It). Teksten «I love you» og «you love me», gjør dette til en av de enkleste av Harrisons sangtekster.
En 45-sekunders instrumentalversjon av låta, dukker opp enda en gang på Extra Texture, etterfulgt av «Can't Stop Thinking About You».
Benjamin Stokke
I november 2016 ble det kjent at Stokke signerte en toårskontrakt med Kristiansund Ballklubb.
Stokke scoret sitt første hattrick mot Stabæk i kampen som endte 1-4 til Kristiansund, 25. juni 2017.
I overgangsvinduet 2018 gikk Stokke fra Kristiansund BK til Randers FC.
Den 23. juni 2020 skrev han under for Vålerenga ut 2020.
Den 18. mars 2021 skrev han under for ut 2022.
Tom Bell
Tom Bell (født 20. september 1882 i Parkhead, Glasgow i Skottland, død 19. april 1944) var en skotsk sosialistisk politiker og unionist.
Bells far var en steinhugger som ofte var arbeidsledig og hans mor kom fra en familie av gruvearbeidere og som arbeidet hjemmet med spinning av bomull og silke. Bell ble medlem av Independent Labour Party i 1900 og i 1903 ble han medlem av det marxistiske sosialdemokratiske føderasjonen i Storbritannia. Få måneder senere ble Bell medlem av Glasgow Socialist Society, som snart ble omdøpt til det sosialistiske Arbeiderparti (SLP). Bell ble en ledende skikkelse innenfor SLP, men han ble utvist fra dette partiet i 1907. Bell blir best husket som en av grunnleggerne av både det sosialistiske Arbeiderpartiet og Communist Party of Great Britain og han satt som redaktør for det kommunistiske nyhetsbrevet. Bell ble valgt som representant fra det britiske kommunistpartiet til å sitte i Kominterns Executive Committee.
Tom Hicks
Thomas Ollis Hicks sr. (født 1946 i Dallas, Texas) er en amerikansk forretningsmann. Ifølge Forbes Magazine 2009 har Hicks en estimert formue på 1 milliard dollar. Han var med og grunnla investeringsfirmaet Hicks, Muse, Tate & Furst, og sitter som formann i Hicks Holdings LCC, selskapet som eier og styrer Hicks Sports Group, som igjen eier Texas Rangers, Dallas Stars, Mesquite Championship Rodeo, Hicks er tidligere medeier i Liverpool Fotball club, men etter en rettsrunde ble klubben tvangssolgt til New England Sport Ventures.
John-F.-Kennedy-Platz
John-F.-Kennedy-Platz er en plass i bydelen Schöneberg i Berlin, foran Rathaus Schöneberg, som var rådhus i Vest-Berlin under den kalde krigen.
På denne plassen holdt USAs president John F. Kennedy i 1963 sin berømte Ich bin ein Berliner-tale.
Miteinander werden wir unsere Erde retten oder miteinander in den Flammen ihres Brandes umkommen aber retten können und retten müssen wir sie und damit werden wir uns den ewigen Dank der Menschheit verdienen und als Friedensstifter den ewigen Segen Gottes'' (John F. Kennedy in seinem Appell an die Völker 25. September 1961)
Plassen ble oppkalt etter Kennedy etter at han ble myrdet senere samme år som han holdt talen. Før 1963 het plassen Rudolph-Wilde-Platz, etter en tidligere borgermester i den da selvstendige byen Schöneberg. Fremdeles er Rudolph-Wilde-Park i direkte tilknytning til rådhuset oppkalt etter Wilde.
Lhari
Lhari (tibetansk: ལྷ་རི་རྫོང་, wylie: lha ri rdzong; kinesisk: 嘉黎县; pinyin: Jiālí Xiàn) er et fylke i prefekturet Nagchu i den autonome region Tibet i Folkerepublikken Kina.
Befolkningen var på 23,694 innbyggere i 1999.
Halfdan Stormoen
Halfdan Stormoen (født 13. januar 1883, død 1. mars 1961) var en norsk friidrettsutøver. Han representerte Oslo-klubbene Viking, Ørnulf og Kristiania IF.
Stormoen ble norsk mester i 1905 i pentathlon (gammel form av femkamp). Han har flere medaljer fra norske mesterskap: Sølv: Høydehopp i 1908, diskoskast i 1908 og 1912. Bronse: diskoskast i 1906.
Stormoen ble tildelt kongepokalen i 1907. Kongepokalen ble dette året utdelt under Kristiania IFs internasjonale stevne og ikke i norgesmesterskapet.
Eden (Kent)
Eden er en elv i vestlige Kent i England er en bielv til Medway, som renner vestover fra grensen til Surrey gjennom Weald i Kent. Den har sitt opphav i sognet Titsey i Surrey, omtrent 350 meter nord for Clacket Lane, en bensinstasjon ved motorveien, og flyter østover gjennom Wealden for å slå seg sammen med elven Medway i nærheten av Penshurst i Kent. Seksjonen fra dens kilde til hvor Gibbs Brook går sammen er også kjent som Broadmead Water.
Dets navn er en subtraksjonsform fra Edenbridge, hovedbyen som den går forbi, og den ble opprinnelig kalt Eadhelmsbrigge («Eadhelms bro») på angelsaksisk. Dette er motsatt av hva man skulle forvente, og en parallell til Cambridge der elven Granta fikk det nye navnet Cam fra byen.
Bakkegata (Oslo)
Bakkegata (tidligere Bakkegaden og Bakkegaten) var en gate i Pipervika i Oslo. Den gikk fra Tordenskiolds plass i øst til Ruseløkkveien i vest, på sørsiden av området med Tivoli. Vestre del av gateløpet lå i omtrent samme område som deler av dagens Haakon VIIs gate.
Nedre del av gaten ble bortregulert i forbindelse med den saneringen av strøket som fant sted i 1930-årene da Oslo rådhus ble oppført. Øvre del forsvant i løpet av 1950-årene da Haakon VIIs gate ble anlagt i omtrent samme trasé.
Matteo Priamo
Matteo Priamo (født 20. mars 1982) er en italiensk syklist.
I 2008 vant han 6. etappe i Giro d'Italia og to etapper i Presidential Cycling Tour of Turkey.
I 2009 ble han idømt fire års utestengelse for å ha forsynt sin tidligere lagkamerat Emanuele Sella med EPO Cera.
Andreas Amundsen
Andreas Amundsen (født 28. desember 1980 på Senja) er en norsk jazzmusiker (kontrabass), delvis utdannet ved Jazzlinja (NTNU), kjent for sitt østeuropeiske snitt til sitt musikkuttrykk.
Det apostoliske Pønitentiari
Det apostoliske Pønitentiari (også kalt Den apostoliske skriftemålsdomstolen) er en av domstolene i Den romerske kurie, det vil si Den katolske kirkes sentrale administrasjon. Den har ansvar for saker som berører skrifte av alvorlige synder som er reservert for Den hellige stol, og for administrasjon av avlatsordningen.
Domstolen ble opprettet mot slutten av det 12. århundre.
Den ledes av storpønitentiaren kardinal Mauro Piacenza, og regenten msgr. Krzysztof Józef Nykiel.
Domstolen er et av de få organer i Den romerske kurie som ikke oppløses ved en paves død. Den nye paven står helt fritt til å oppnevne ny ledelse og nye medlemmer, men det er nødvendig å ha en fungerende domstol også under sedesvakans.
Nyainrong
Nyainrong (tibetansk: གཉན་རོང་རྫོང, wylie: gnyan rong rdzong; kinesisk: 聂荣县; pinyin: Nièróng Xiàn) er et fylke i prefekturet Nagchu i den autonome region Tibet i Folkerepublikken Kina.
Befolkningen var på 28,086 innbyggere i 1999.
Farlig kvinne
Farlig kvinne (engelsk: Don't Bother to Knock) er en amerikansk dramafilm fra 1952, regissert av Roy Ward Baker og produsert av 20th Century Fox. I hovedrollene spiller Richard Widmark, Marilyn Monroe og Anne Bancroft. Filmen handler om en mentalt forstyrret barnevakt som innbiller seg at en tilfeldig mann er hennes avdøde kjæreste. Manus er skrevet av Daniel Taradash, basert på romanen Mischief, skrevet av Charlotte Armstrong, fra 1951.
Filmen ble dårlig mottatt blant kritikerne.
Handling
Lyn Lesley venter på kjæresten sin, Jed Towers, i baren på McKinley Hotel i New York, der hun jobber som sangerinne. Hun har sendt ham et brev der hun avsluttet deres seks måneder lange forhold, fordi hun mener at han er lite forståelsesfull. Etter en stund dukker Jed opp, men de begynner raskt å krangle. I mellomtiden er Nell Forbes på vei opp til et av hotellrommene sammen med onkelen sin Eddie. Han jobber som heisoperatør på hotellet og har skaffet niesen jobb som barnevakt for datteren til et par som bor på hotellet. Nell blir introdusert for Peter og Ruth Jones og deres datter Bunny. Foreldrene skal i et middagsselskap på hotellet, og datteren skal legge seg til å sove når de går. Eddie forsikrer Nell om at det kommer til å gå bra og lover at han skal komme innom i løpet av kvelden. Så snart hun blir alene begynner Nell å gå gjennom tingene til Ruth og tar på seg nattøy, smykker og parfyme. Jed, som nå har gått opp på hotellrommet sitt, får øye på henne i vinduet tvers ovenfor hans. Han finner ut hvilket rom hun bor på og ringer henne. Mens hun snakker i telefonen kommer Eddie inn for å se hvordan det går. Han blir sint da han oppdager at hun har på seg Ruths ting, og beordrer henne til å ta det av seg. Han prøver å trøste henne med at også hun kommer til å få fine ting en dag. Da Eddie har gått inviterer Nell Jed over på rommet.
Jed blir forvirret av Nells nølende, men samtidig flørtende oppførsel. Han skjønner også raskt at hun lyver da hun hevder at det er hennes hotellrom. Nell blir veldig interessert da hun hører at Jed er pilot, og kan fortelle at kjæresten hennes, Philip, også var pilot og døde da han flydde over Stillehavet. De blir avbrutt av Bunny som har våknet. Nell blir irritert og prøver å få henne i seng igjen. Jed har mest lyst til gå, men Nell overtaler han til å bli. Bunny har ikke lyst til å legge seg igjen ennå, og sitter i vinduskarmen og ser ut. Nell legger armene på jentas rygg og vurderer å dytte henne ut vinduet. Før det går galt blir imidlertid Bunny reddet av Jed. Episoden ble observert av den nysgjerrige hotellgjesten, fru Emma Ballew, som blir overbevist om at noe mistenkelig foregår på dette rommet. Jed har nå bestemt seg for å gå. Han ønsker å satse på forholdet til Lyn. Nell prøver å kysse han, men han holder henne unna. Da oppdager han store arr på håndleddene hennes. Nell innrømmer at hun prøvde å begå selvmord da Philip døde. Plutselig kommer Eddie innom igjen, og Nell gjemmer Jed på badet. Eddie blir rasende da han oppdager at hun fortsatt har på seg Ruths ting. Da koker det over for Nell som slår han i svime med et askebeger når han har ryggen til. Deretter går hun inn på Bunnys rom, mens Jed må stelle med Eddie. Det banker på døren og utenfor står fru Emma Ballew og ektemannen som lurer på hva som foregår på dette rommet. Eddie, som er redd for å miste jobben, overtaler Jed til å gjemme seg på badet igjen, men mens Nell snakker med herr og fru Ballew sniker han seg inn på Bunnys rom og videre ut i gangen. Ekteparet ser at han forlater rommet og antar at han har brutt seg inn og holdt Nell fanget.
Da herr og fru Ballew går for å varsle hotelldetektiven, blir Eddie låst inne i et skap av Nell som deretter går inn på Bunnys rom. I mellomtiden har Jed sittet i baren med Lyn og fortalt henne om Nell. Lyn er overrasket over hans følsomme sider. Plutselig innser Jed at Bunny ikke lå i riktig seng da han gikk gjennom rommet hennes, og styrter opp igjen. Nell, som klandrer Bunny for at Jed gikk, er i ferd med å skade henne da Ruth plutselig kommer. De to kvinnene havner i et basketak. Jed får slengt Nell til siden før han knyter opp tauene på Bunny som Nell hadde kneblet. Nell kommer seg ubemerket ut av rommet. Jed må også slippe ut Eddie fra skapet. Han kan fortelle at niesen hadde vært innlagt i tre år på et psykiatrisk sykehus etter selvmordsforsøket. Jed leter rundt i hotellet etter Nell, og finner henne i lobbyen omringet av tilskuere mens hun truer med å ta livet av seg med et barberblad. Han prøver å få henne til gi barberbladet til han og hun hører på han fordi hun tror han er Philip. Nell blir kjørt til sykehus og Lyn innser at Jed er et forståelsesfullt menneske.
Bakgrunn og produksjon
Manus er skrevet av Daniel Taradash, basert på Charlotte Armstrongs roman, Mischief, fra 1951. Romanen hadde tidligere blitt publisert i Good Housekeeping i 1950. Under produksjonen ble filmtitlene Mischief og Night Without Sleep vurdert, før valget til slutt falt på Don't Bother to Knock.
Dorothy McGuire var opprinnelig tiltenkt den kvinnelige hovedrollen i filmen, og Jules Dassin skulle være regissør. Til slutt endte Marilyn Monroe opp med hovedrollen, som hun ønsket å spille i et forsøk på å bevise for kritikerne at hun hadde talent. Den britiske regissøren Roy Ward Baker fikk ansvaret for regien, i hans første film i Hollywood. 20th Century Fox lånte Donna Corcoran fra Metro-Goldwyn-Mayer for å spille i filmen. Don't Bother to Knock var Anne Bancrofts filmdebut.
Filmens åpningsmusikk hadde tidligere blitt brukt i Panikk i gatene (1950), der Richard Widmark også spilte hovedrollen.
Mottakelse
Filmen ble dårlig mottatt blant kritikerne, men Monroe selv uttalte at den inneholdt noen av hennes beste dramatiske prestasjoner. Variety roste Monroes første dramatiske rolletolkning, men mente likevel at selve historien var ganske uinteressant. De påpekte også at filmen har for treg progresjon, i tillegg til at manusforfatter Taradash prøver å balansere for mange elementer underveis. I tillegg til Monroes dyktige, men uglamorøse, prestasjoner, trekkes også filmdebutanten Bancroft frem som et lyspunkt. New York Daily Mirror var også positive til Monroes innsats og mente hun, for første gang, viser at hun «er mer enn bare en sexy kvinne». De mente hun «har full kontroll på rollen sin» og at Widmark, selv om også han får ros, havner i skyggen av henne. Motion Picture Herald roste Monroe som «en ny stor filmstjerne», mens The New York Post mente hun var «overraskende god med tanke på hennes manglende dramatiske erfaring».
Los Angeles Times var ikke like imponert over Monroe prestasjoner og mente hun virket «kjedelig og tam», noe de mente var et paradoks ettersom «hun er en kvinne med estetisk fysisk skjønnhet». Filmkritikeren Bosley Crowther i The New York Times gikk enda lengre og mente Monroe hadde «et barnslig og blankt uttrykk og en provoserende og svak stemme».
Finsk støver
Opprinnelse og alder
Finskestøvern er et resultat av kryssavl på 1800-tallet, da det i Finland var en økende interesse for å få fram en egnet jakthund av støvertype i landet. Når det hele begynte vet man ikke nøyaktig, men noen har hevdet at det kan ha startet alt på 1700-tallet. Om det er tilfellet kan man nok kun snakke om tilfeldig kryssavl, for noen finsk støvertype kan man ikke snakke om før på andre halvdel av 1800-tallet.
Det sies at hunderasen er grunnlagt på svensk støver (senere kalt hamiltonstøver), russisk kostromstøver, foxhound, harrier, kerry beagle (også kalt pocadan) og sveitserstøver, men i hvilken grad de enkelte rasene inngår vet man ikke. I 1893 ble det imidlertid tatt et initiativ til å skape en homogen rase av typen, som på den tiden var i ferd med å bli ganske populær på grunn av sine utmerkete jaktegenskaper. Den første rasestandarden ble klar i 1932 og stamboka ble stengt i 1948.
I Skandinavia og Finland er finskestøveren en meget populær jakthund, men rasen er ikke særlig kjent utenfor Norden.
Utseende, anatomi og fysikk
Finsk støver er rektangulær og massiv, uten å virke tung. Den har et edelt og vel utmeislet hode, men markert nakkeknøl og svakt markert stopp i pannen. Snutepartiet er velutviklet, med sterke kjever. Mørke øyne og hengende ører, som er relativt lange og brede ved basen. Halsen er mellomlang og kraftfull. Dyp brystkasse og en noe opptrukket buklinje. Middels lang, rett og muskuløs rygg, og et velutviklet og kraftig kryss. Muskuløse lemmer med en solid benstamme. Halen er lang og avsmalende mot haletipen. Den bæres normalt i rygghøyde eller noe lavere.
Pelsen er mellomlang, rett, tilliggende og noe grov. Fargen er trefarget sort, rustbrun og hvit. Sort mantel over ryggen. Rustbrune tegninger på hodet, buken, skuldrene, beina og halen. Hvite tegninger på snuten og i pannen, på halsen, i brystet, nederst på beina og på haletippen.
Hannene blir ca. 55-61 cm i skulderhøyde (ideelt 57-59 cm) og veier vanligvis omkring 23-27 kg. Tispene blir ca. 52-58 cm i skulderhøyde (ideelt 54-56 cm) og veier vanligvis 2-3 kg mindre.
Bruksområde
Finsk støver er først og fremst en utpreget jakthund på småvilt, som hare og rødrev. Ikke tillatt brukt på rådyrjakt som løs på drevet halsende. Den kan også bli en god brukshund for mye annet, for eksempel som ettersøkshund, sporhund eller narkotikahund. Som jakthund er den hurtig, energisk, utholdende og selvstendig. Rasen er også en god og rolig familiehund.
Lynne og væremåte
Finsk støver er en rase som trenger mye mosjon og godt om plass for å trives. Den er normalt harmonisk og rolig, og skal ha et jevt godt gemytt. Det sies også at finskestøveren er lett å dressere og liker få psykiske oppgaver å bryne seg på. Rasen passer utmerket i en aktiv familie som liker å tilbringe mye tid ute i skog og mark, og da spesielt som jegere i jaktsesongen.
Annet
Pelsen trenger å bli børstet regelmessig.
Harry Vardon-troféet
Harry Vardon-troféet er et trofé som årlig tildeles vinneren av pengelisten på Europatouren i golf for menn, siden 2009 kalt «Race to Dubai». Fra 1975 til 2008 het listen «Order of Merit». Før dette ikke ble delt ut basert på inntjening, men et eget poengsystem. Troféet er oppkalt etter golfspilleren Harry Vardon fra Jersey, som døde i 1937, samme år som prisen ble utdelt første gang.
Norgesmesterskapet i feltskyting med rifle
Norgesmesterskapet i feltskyting blir hvert år arrangert av Det frivillige Skyttervesen på Landsskytterstevnet. Det er skyttere i klasse 2-5 og V55 som kan delta. Alle skytterne skyter først den vanlige feltrunden på Landsskytterstevnet, som består av 5 hold, med 6 skudd på hvert hold. Maksimalt antall treff blir da 30. Deretter skytes en finaleomgang hvor minimum 10% og maksimum 15% av skytterne deltar. Finaleskytingen består av to hold, hvorav ett knestående. Maksimalt antall treff etter finaleomgangen blir da 42.
Historie
Fra og med Landsskytterstevnet i Oslo i 1964 er det kåret en norgesmester i feltskyting (42 skudd). Den første norgesmester var den triple skytterkongen Magne Landrø, Oslo Østre. Opplegget har vært det samme til og med Landsskytterstevnet i Målselv i 2006. Et nytt opplegg ble prøvd i 2007, men forkastet året etterpå.
Superfinale
I 2007 ble det gjort forsøk med enda en finale, en såkalt superfinale hvor de syv beste skytterne etter den ordinære finaleomgangen deltar. Skytterne har med seg sine treff fra før, dvs. maks 42 treff. Det ble først skutt 6 skudd liggende hvoretter skytterne rangeres, og det ble skutt ett knehold á 6 skudd. I superfinalen teller både treff og innertreff, slik at maksimalt resultat ble 54/12. I 2008 gikk man tilbake til gammel ordning.
Agnete Sophie Budde
Agnete Sophie Budde (født 10. august 1660, død 6. september 1678) var en dansk adelsdame som ble dømt som morderske.
Hun var datter av Joachim Budde og Agnete v. Hargen (fra Øsel). I en alder av 17 år ble hun selskapsdame hos Birgitte Skeel som var enke etter grev Christoffer Parsberg. I denne stillingen ble hun tilskyndet av fru Regitze Grubbe (enke etter Hans Ulrik Gyldenløve), som av forskjellige grunner hatet grevinne Parsberg, til å forgifte denne med rottekrutt (arsenikk). Forsøket mislykkedes dog, men Budde ble arrestert og satt i Blåtårn.
Det ble nedsatt en undersøkelseskommisjon hvor også fru Grubbe ble inndratt. Kommisjonen fradømte Budde livet, og dommen ble siden bekreftet av Højesteret.
Osloherad
Osloherad, opprinnelig Osló(ar)herað og før det Asló(ar)herad, fra herad (herred) og var en benevnelse fra middelalderen på området rundt Oslo, i hovedsak innenfor dagens kommunegrenser.
Claudio Abbado
Claudio Abbado (født 26. juni 1933 i Milano, Italia, død 20. januar 2014 i Bologna) var en italiensk dirigent.
Osloherad
Osloherad, sammen med eksempelvis Skogheimsherad (Skogheim=Skaugum, altså dagens Asker) og Bergheimsherad (Bærum) var en del av det større administrative området Vingulmork, som omfattet i hovedsak dagens Oslo, Akershus, Østfold, Vestfold og deler av Buskerud (Hurum, Lier og Eiker).
Claudio Abbado
Liv og virke
Han ble født i Milano i Lombardia. Abbado studerte piano ved musikkonservatoriet i Milano med sin far Michelangelo Abbado, senere studerte han dirigering med Hans Swarowskij i musikkakademiet i Wien.
I 1958 vant han Koussevitskij-konkurransen, som gjorde at han etablerte seg i Italia, hvor han videre vant Mitropoulos-prisen i 1963, hvoretter han hurtig ble kjent internasjonalt som en orkester- og operadirigent.
Abbado gjorde sin debut i La Scala i Milano i 1960. Han tjente som musikkdirektør der fra 1968 til 1986. Han dirigerte ikke bare det tradisjonelle italienske repertoaret, men presenterte også en samtidig opera hvert år, så vel som en konsertrekke av verkene til Alban Berg og Modest Mussorgskij. Mens han var i La Scala, grunnla Abbado Orchestra della Scala, for utførelsen av konsertorkesterrepertoire.
Abbado dirigerte filharmonien i Wien for første gang i 1965 i en konsert ved Salzburg-festivalen. Han tjente som musikkdirektør for den statlige operaen i Wien fra 1986 til 1991, med merkbare produksjoner som Mussorgskijs Boris Godunov, hans sjeldne Khovansjtsjina, Schuberts Fierrabras og Rossinis Il viaggio a Reims.
Han var dirigent for symfoniorkesteret i London fra 1979 til 1987, gjestedirigent for symfoniorkesteret i Chicago fra 1982 til 1986, og i 1989 avløste han Herbert von Karajan som hoveddirigent for Berlinerfilharmonien, en stilling han forlot i 2002.
Abbado har fremført og innspilt en stor rekke av romantiske verker, særlig av Mahler, hvis symfonier han har spilt inn flere ganger. Han er også kjent for sine fortolkninger av moderne verker av Schönberg, Stockhausen og Luigi Nono.
I 1988 grunnla Abbado musikkfestivalen Wien Modern, som siden har utvidet seg til å inkludere alle aspekter av samtidig kunst. Denne festivalen som går på tvers av grener tar hvert år plass under Abbados ledelse.
Abbado er også velkjent for hans arbeid med unge musikere. Han er grunnlegger og musikkdirektør for European Union Youth Orchestra (1978) og Gustav Mahler Youth Orchestra (1986). Han er også en hyppig gjestedirigent med Europas kammerorkester, med hvem han har innspilt en syklus av Schuberts symfonier til betydelig anerkjennelse.
Han har mottatt mange priser og påskjønnelser, der Mahler-medaljen, Bundesverdienstkreuz, Khytera-prisen og æresdoktorgrader fra universitetene i Ferrara, Cambridge, Aberdeen og Havanna er blant dem.
Abbado ble diagnostisert med magekreft i 2000, og behandlingen ledet til fjerningen av en del av hans fordøyelsessystem. Etter bedringen, dannet han festivalorkesteret i Luzern i 2003, og deres konserter har blitt høyt anerkjent. Hans sønn er operadirigenten Daniele Abbado, og hans nevø, Roberto Abbado er også dirigent.
I 2004 tilbakevendte han for å dirigere Berlinerfilharmonien og fremførte Mahlers 6. symfoni.
Apostolisk konstitusjon
En apostolisk konstitusjon er et lovgivende dokument i Den katolske kirke.
Konstitusjoner er den høyeste form for lovgivende dokument, og brukes når paven gir, definerer eller modifiserer lover som er spesielt viktige. Blant temaer som er omhandlet i konstitusjoner finner man reorganiseringer av Den romerske kurie, spesielle fullmakter til Den apostoliske skriftemålsdomstol i forbindelse med hellige år og regler for pavevalg.
Apostoliske konstitusjoner får alltid navn etter de første ordene i originalteksten, som nesten alltid er på latin.
Xainza
Befolkningen var på 16,190 innbyggere i 1999.
Asker Fotball Kvinner
Asker Fotball Kvinner (stiftet 6. desember 2000) er et fotballag fra Asker, som ligger under Asker Skiklubb (stiftet 14. desember 1889). De spiller i 3. divisjon kvinner.
Det spilte i Toppserien for kvinner i 21 sesonger og var et av landets dominerende frem til de kollapset på slutten av 2000-tallet. A-laget ble i 2009  overtatt av Stabæk Fotball Kvinner og et nytt Asker A-lag ble basert på utviklings- og juniorlaget. Dette spilte sin første sesong i 2. divisjon i 2009.
Hjemmebanen er Føyka Stadion med kapasitet til ca. 2 000 tilskuere.
Historie
Laget ble etablert i 1975 og hadde Harald Ramsfjell som første trener. dominerte både krets- og regionsfotballen, og vant sitt første norgesmesterskap i 1984, i sin første finale. De vant sølv igjen i 1985, både i Norgesmesterskapet og finalerunden i fotball. Fra den nasjonale 1. divisjon i 1987 var Asker med blant de dominerende lagene. Det første året kom Asker på tredjeplass, men siden vant Asker ligaen to år på rad.
I 1993 ble det bronse i serien og sølv i cupen, den dårligste sesong siden 1987. Det ble noe verre i 1994, da Asker ikke kom til cupfinalen, på tross av at de greide en sølv i serien. 1995 ble Askers første, og eneste, år uten medalje, med en 4.-plass i serien. Deretter gikk Asker gradene; 4.-plassen ble fulgt opp med en 3.-plass i 1996, en andreplass i 1997 og en overlegen førsteplass i 1998. Asker vant alle kampene sine det året. Også i 1999 vant Asker, om enn ikke så overlegent.
Asker maktet ikke å oppfylle de økonomiske betingelsene for fornyet toppseriekontrakt, og ble tvangsnedflyttet. Merkelig nok vant Asker cupfinalen i 2005, etter et annus horribilis. Asker rykket imidlertid rett opp med svært solid poengsum i 2006, og de lyktes samtidig å komme til cupfinalen som andre førstedivisjonslag i kvinnefotballens historie (etter Medkila IL). Det var et nytt og bedre Asker-lag som viste seg frem i 2007. De var med i toppen helt til slutten, og endte på tredjeplass tre poeng bak Røa, og tre mål bak Kolbotn. I cupen ble det tap i finalen mot Kolbotn.
Asker var igjen blant favorittene i 2008, men fikk problemer særlig fordi toppscoreren Melissa Wiik og den lovende Bettina Jevne ble skadet; Wiik i noen måneder, Jevne i resten av sesongen. Også etter at Wiik kom tilbake, slet Asker med å finne formen, og de rotet bort en nesten sikker sølvmedalje ved å tape borte mot da middelhavsfarere Arna-Bjørnar og Fløya IF. Til slutt greide imidlertid Asker å ro iland en bronsemedalje.
I 2008, etter endt serie, ble det klart at Askers topplag ble overtatt av Stabæk, og fikk spille på Stabæks gamle stadion Nadderud. Askers andrelag, som i 2008 kvalifiserte seg til 2. divisjon, tok over som Asker. Laget mistet flere spillere til Linderud-Grei Toppfotball, og var i 2010 i andredivisjon.
Flisberget (Oslo)
Flisbjerget eller Flisberget eller Flisberggaden var en gate på Enerhaugen i Oslo. Den gikk mellom Enerhauggata og Langleiken, omtrent fra vest mot øst.
Gaten ble bortregulert ved saneringen i 1960-årene. Nr. 2 er imidlertid gjenoppført på Norsk Folkemuseum på Bygdøy.
Kunstløp under Vinter-OL 1964
Under Vinter-OL 1964 i Innsbruck ble det arrangert tre øvelser i kunstløp.
Oropher
I J.R.R. Tolkiens litterære verker omhandlende Midgard og historiene om Ringenes herre var Oropher en Sinda-alvenes herrer.
Oropher var en av Sindaene fra Doriath, men etter Vredens krig avsto han fra å reise til Midgard som mange andre gjorde, men reiste istedenfor til Ered Luin med sin husstand. Han endte til slutt opp i Store Grønnskog, hvor Silvanalvene av Nandoenes avstamnig levde, og han ble av dem tatt til deres herre. Hans hovedstad var Amon Lanc.
Vest for Orophers rike lå riket Lórinand på den andre siden av elva Anduin, hvor Amdír, en annen Sinda regjerte over Silvanalvene der. Da Sauron kom tilbake til Midgard etter Númenors fall og begynte å få mer makt, trakk Oropher seg tilbake mot nord forbi den gamle dvergveien i skogen, og senere enda lenger nord for Myrkskog fjellene hvor de befestet seg.
Oropher svarte på innkallelsen til Den siste alliansen mellom alver og menn, og sluttet seg til Gil-galads hærstyrker da de marsjerte nedover langs Anduin til Dagorlad. Orophers følget var lett utrustet. I slaget ved Dagorlad kjempet Orophers følge tappert, men Oropher og den største delen av hans følge ble drept da han ladet for tidlig. Etter at Sauron var beseiret i slaget ved Dommedagsberget i Mordor, vendte Thranduil, Orophers sønn og arving, tilbake til den nordre delen av Myrkskog med restene av deres folk. Selv om mange var blitt drept var ennå hæren deres stor nok til at orkene som gjemte seg i Tåkefjellene ikke våget å angripe dem.
Lista Sindarów i Moriquendich
Brevskole
Brevskole er skole der lærer og elev driver fjernundervisning via brev. Et annet ord for det samme Korrespondansekurs.
Slike kurs ble vanligvis gjennomført ved at man melder seg inn til en korrespondanseskole. Skolen var spesialisert på å utarbeide kursbrev som ble sendt ut når en hadde besvart oppgavene gitt i det foregående. Dette til forskjell fra brevkurs, der en bare fikk brever uten å skulle sende inn svar. I begge tilfeller var der øvelser eller andre fordypninger anbefalt. Til mange kurs ble elevprestasjonene vurdert og kommentert av navngitte eksperter innen fagområdet kurset dreide seg om.